text: ০৮ অক্টোবার ২০২১, ০৭:১৫
  দেশের কোথায় চাঁদ দেখো না যাওয়ায় আগামী ২০ অক্টোবর পবিত্র ঈদে মিলাদুন্নবী (সা.) পালিত হবে। আজ বৃহস্পতিবার সন্ধ্যায় ইসলামিক ফাউন্ডেশনের এক বিজ্ঞপ্তিতে বিষয়টি জানানো হয়েছে।
  বিজ্ঞপ্তিতে বলা হয়, বাংলাদেশের আকাশে আজ কোথাও ১৪৪৩ হিজরি সালের রবিউল আউয়াল মাসের চাঁদ দেখা যায়নি। তাই, আগামী ৯ অক্টোবর থেকে রবিউল আউয়াল মাস গণনা করা হবে। এর পরিপ্রেক্ষিতে আগামী ১২ রবিউল ২০ অক্টোবর পবিত্র ঈদে মিলাদুন্নবী (সা) পালিত হবে।
  ইসলামিক ফাউন্ডেশনের জাতীয় চাঁদ দেখা কমিটির সভায় এ সিদ্ধান্ত নেওয়া হয়। এতে সভাপতিত্ব করেন ধর্ম প্রতিমন্ত্রী মো. ফরিদুল হক খান।